CELEX: 62018TN0655
Language: sk
Date: 2018-10-30 00:00:00
Title: Vec T-655/18: Žaloba podaná 30. októbra 2018 – Aupicon a i./ESVČ

21.1.2019   
            
            
               SK
            
            
               Úradný vestník Európskej únie
            
            
               C 25/45
            
         
      Žaloba podaná 30. októbra 2018 – Aupicon a i./ESVČ
      (Vec T-655/18)
      (2019/C 25/58)
      Jazyk konania: francúzština
      
         Účastníci konania
      
      
         Žalobkyňa: Delphine Aupicon (Gaborone, Botswana) a desať ďalších žalobcov (v zastúpení: N. de Montigny, advokát)
      
         Žalovaná: Európska služba pre vonkajšiu činnosť
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil rozhodnutie generálneho riaditeľa pre rozpočet a správu Európskej služby pre vonkajšiu činnosť ADMIN(2017)26 z 19. decembra 2017 týkajúce sa určenia krajín, kde sú životné podmienky považované za rovnocenné so životnými podmienkami v Európskej únii, ktoré nepriznávajú právo na vyplatenie príspevku stanoveného v článku 10 prílohy X služobného poriadku – obdobie za rok 2018,
               
            
                  —
               
               
                  ak je to potrebné zrušil výplatnú listinu žalobcov z januára 2018,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobcovia uvádzajú dva žalobné dôvody.
      
                  1.
               
               
                  Prvý žalobný dôvod sa zakladá na porušení článku 1 tretieho odseku prílohy X Služobného poriadku úradníkov Európskej únie z dôvodu, že ESVČ neprijala všeobecné vykonávajúce ustanovenia v súlade s článkom 110 služobného poriadku.
               
            
                  2.
               
               
                  Druhý žalobný dôvod sa zakladá jednak na zjavne nesprávnom posúdení, ktorého sa dopustila ESVČ, keď analyzovala kritériá, ktoré sa majú zohľadniť pri posudzovaní príspevku na životné podmienky, a jednak na neexistencii relevantného odôvodnenia.